Ego Hugo, dictus Sorz, quondam filius nobilis viri Johannis, comitis Burgundie et domini Salinensis, notum facio universis presentes litteras inspecturis et audituris quod ego non deceptus, non coactus, [non] vi, dolo, metu seu precibus inductus, sed spontaneus, pro meis negociis utiliter expediendis et agendis, vendidi, vendo, trado, cedo, quitto et concedo im perpetuum et irrevocabiliter nobili viro Johanni de Cabilone, domino de Allato, fratri meo, et suis heredibus vel cui concesserit, quicquid juris, usus, actionis, rationis, reclamationis seu requisitionis habeo, habere possum et debeo quoquo modo in villis et territoriis seu finagiis de Doy, de Faviere et de Cherbonieres, sitis in valle de Meges, et in pertinenciis et appendiciis dictarum villarum, videlicet in hominibus, mansis, censibus, terris arrabilibus et non arrabilibus, pratis, nemoribus, riveriis, usagiis, justiciis, dominiis et rebus aliis quoquo nomine censeantur; vendidi, inquam, pro quadraginta libris stephaniensium bonorum et expendibilium, quas habui et recepi a predicto nobili viro Johanne, fratre meo, tempore hujus vendicionis, nomine precii, in pecunia numerata, et de hiis teneo me plenarie pro pagato... In cujus rei testimonium, ego predictus Hugo, dictus So[r]z, sigillum venerabilis capituli ecclesie Sancti Anatholii Salinensis presentibus litteris rogavi et feci apponi... Actum XIº kalendas octobris, anno Domini Mº CCº octogesimo.